***Výbor Národnej rady Slovenskej republiky***

 ***pre kultúru a médiá***

 23. schôdza výboru

 K číslu: CRD-928/2011

**V ý p i s**

**zo zápisnice z 23. schôdze Výboru Národnej rady Slovenskej republiky pre kultúru a médiá konanej dňa 10. mája 2011**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

## Výbor Národnej rady Slovenskej republiky pre kultúru a médiá

prerokoval 10. mája 2011  vládny návrh zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony **(tlač 284).**

Spravodajca výboru Rafael Rafaj predložil návrh uznesenia uvedeného v prílohe.

 Výbor Národnej rady Slovenskej republiky pre kultúru a médiá **neprijal platné uznesenie,** nakoľko návrh uznesenia **nezískal** **súhlas nadpolovičnej väčšiny prítomných členov výboru** podľa § 52 ods. 4 zákona Národnej rady Slovenskej republiky č.  350/1996 Z. z. o  rokovacom poriadku Národnej rady Slovenskej republiky v znení neskorších predpisov.

 Z  celkového počtu 13 poslancov Výboru Národnej rady Slovenskej republiky pre kultúru a médiá bolo prítomných 13 poslancov. Za návrh predneseného uznesenia hlasovali 6 poslanci, proti 6 poslanci, hlasovania sa zdržal 1 poslanec.

Ján **Senko**, v. r.Dušan **Jarjabek**, v. r.

overovateľ výboru predseda výboru

***Výbor Národnej rady Slovenskej republiky***

 ***pre kultúru a médiá***

 23. schôdza výboru

 K číslu: CRD-928/2011

*N á v r h*

**79**

**Uznesenie**

**Výboru Národnej rady Slovenskej republiky**

**z  10. mája 2011**

k vládnemu návrhu zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony **(tlač 284)**

**Výbor Národnej rady Slovenskej republiky pre kultúru a médiá**

**A. súhlasí**

s vládnym návrhom zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony **(tlač 284)**

**B. odporúča Národnej rade Slovenskej republiky**

vládny návrh zákona, ktorým sa mení a dopĺňa zákon č. 184/1999 Z. z. o používaní jazykov národnostných menšín v znení zákona č. 318/2009 Z. z. a ktorým sa menia a dopĺňajú niektoré zákony **(tlač 284) schváliť**

#### C. ukladá predsedovi výboru

predložiť určenému gestorskému Výboru Národnej rady Slovenskej republiky pre ľudské práva a národnostné menšiny stanovisko výboru k predmetnému návrhu zákona.

Ján **Senko** Dušan **Jarjabek**

overovateľ výboru predseda výboru